Oficiālais Vēstnesis L 328 , 17/12/2003 Lpp. 0015 - 0016



Komisijas Regula (EK) Nr. 2195/2003 (2003. gada 16. decembris) par tarifu kvotu atklāšanu 2004. gadam dažu Norvēģijas izcelsmes apstrādātu lauksaimniecības produktu ievešanai Eiropas Kopienā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 6. decembra Regulu (EK) Nr. 3448/93 par tirdzniecības režīmu, kas piemērojams atsevišķām precēm, ko iegūst, pārstrādājot lauksaimniecības produktus [1], kurā jaunākie grozījumi izdarīti ar Regulu (EK) Nr. 2580/2000 [2], un jo īpaši tās 7. panta 2. punktu, ņemot vērā Padomes 2002. gada 11. novembra Lēmumu 2002/981/EK par nolīguma noslēgšanu vēstuļu apmaiņā starp Eiropas Kopienu, no vienas puses, un Norvēģijas Karalisti, no otras puses, par Eiropas Ekonomikas kopienas un Norvēģijas Karalistes Nolīguma 2. protokolu [3], un jo īpaši tā 2. pantu, tā kā: (1) Ikgadējās kvotas dažiem Norvēģijas izcelsmes apstrādātiem lauksaimniecības produktiem, kas paredzētas Nolīgumā vēstuļu apmaiņas veidā starp Eiropas Kopienu, no vienas puses, un Norvēģijas Karalisti, no otras puses, par Eiropas Ekonomikas kopienas un Norvēģijas Karalistes Nolīguma 2. protokolu, atklāj 2004. gadam. (2) Komisijas 1993. gada 2. jūlija Regulā (EEK) Nr. 2454/93, kas nosaka īstenošanas noteikumus Padomes Regulai (EEK) Nr. 2913/92 par kopējā muitas kodeksa izveidi [4], kurā jaunākie grozījumi izdarīti ar Regulu (EK) Nr. 1335/2003 [5], ir izklāstīti noteikumi tarifu kvotu pārvaldīšanai. Ir jānosaka, ka ar šo regulu atklātās tarifa kvotas pārvalda saskaņā ar minētajiem noteikumiem. (3) Šajā regulā paredzētie pasākumi ir saskaņā ar atzinumu, ko sniegusi Pārvaldības komiteja horizontālajiem jautājumiem, kas saistīti ar I pielikumā neuzskaitītu apstrādātu lauksaimniecības produktu tirdzniecību, IR PIEŅĒMUSI ŠO REGULU. 1. pants Kopienas tarifa kvotas pielikumā minēto Norvēģijas izcelsmes apstrādātu lauksaimniecības produktu ievešanai atklāj, neparedzot nodokļu piemērošanu, no 2004. gada 1. janvāra līdz 31. decembrim. 2. pants Kopienas tarifa kvotas, kas minētas 1. pantā, pārvalda Komisija saskaņā ar Regulas (EEK) Nr. 2454/93 308.a, 308.b un 308.c pantu. 3. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 16. decembrī Komisijas vārdā — Komisijas loceklis Erkki Liikanen [1] OV L 318, 20.12.1993., 18. lpp. [2] OV L 298, 25.11.2000., 5. lpp. [3] OV L 341, 17.12.2002., 63. lpp. [4] OV L 253, 11.10.1993., 1. lpp. [5] OV L 187, 26.7.2003., 16. lpp. -------------------------------------------------- PIELIKUMS Kārtas numurs | KN kods | Apraksts | Daudzums | Piemērojamā nodokļa likme | 09.0765 | 15171090 | Margarīns, izņemot šķidro margarīnu; citāds | 2470 tonnu | Bez nod. | 09.0766 | 21023000 | Gatavi cepamie pulveri | 150 tonnu | Bez nod. | 09.0767 | ( | Gatavas mērces un produkti mērču gatavošanai; piedevu maisījumi un garšvielu maisījumi, uz ko attiecas KN kods 21039090 un kas nav majonēze | 130 tonnu | Bez nod. | 09.0768 | 210410 | Gatavas zupas un buljoni, izstrādājumi to pagatavošanai | 390 tonnu | Bez nod. | 09.0769 | 21069092 | Pārtikas izstrādājumi, kas nav minēti vai iekļauti citur/citādi, kas nesatur piena taukus, saharozi, izoglikozi, glikozi vai cieti vai kas satur pēc svara mazāk nekā 1,5 % piena tauku, 5 % saharozes vai izoglikozes, 5 % glikozes vai cietes | 510 tonnu | Bez nod. | 09.0771 | ( | Nedenaturēts etilspirts ar spirta tilpumkoncentrāciju 80 % vai vairāk, izņemot spirtu, kas iegūts no lauksaimniecības produktiem, kuri uzskaitīti Eiropas Ekonomikas kopienas dibināšanas līguma I pielikumā | 134000 hektolitru | Bez nod. | 09.0772 | ( | Etilspirts un citi spirti, denaturēti, ar jebkādu spirta tilpumkoncentrāciju, izņemot spirtus, kas iegūti no lauksaimniecības produktiem, kuri uzskaitīti Eiropas Ekonomikas kopienas dibināšanas līguma I pielikumā | 3340 hektolitru | Bez nod. | 09.0774 | 240310 | Smēķējamā tabaka, kas satur vai nesatur tabakas aizstājējus jebkurā proporcijā | 370 tonnu | Bez nod. | --------------------------------------------------